til afsendere af høringssvar

|  |
| --- |
| **BY, ERHVERV OG MILJØ** |
|  |
|  |
| Rådhuset |
| Hold-an Vej 7 |
| 2750 Ballerup |
| Tlf: 4477 2000 |
| www.ballerup.dk |
|  |
| Dato: 10. marts 2021Sags |
| Sagsnr.: 01.02.05-P16-15-20 |
|  |
|  |
|  |
|  |
|  |
|  |
|  |
|  |
|  |

**Endelig vedtagelse af lokalplan 182 for kolonihaveområder samt tilhørende Kommuneplantillæg nr. 1-6**

Kommunalbestyrelsen har den 25. januar 2021 vedtaget Lokalplan nr. 182 endeligt sammen med de tilhørende Kommuneplantillæg nr. 1-6. Lokalplanens formål er at fastholde området som kolonihaveområde til fritids- og rekreative formål og sikre, at kolonihaveområdet ikke anvendes til helårsbeboelse. Samtidig skal lokalplanområdets karakter af kolonihaveområde fastholdes ved at fastlægge bestemmelser for omfang af bebyggelse på lodderne.

Forslagene til lokalplan og kommuneplantillæg var i offentlig høring i perioden 22. juni til 20. september 2020. Der blev afholdt borgermøde om planforslagene på rådhuset den 18. august 2020.

Ved høringsfristens udløb havde kommunalbestyrelsen modtaget 224 høringssvar til lokalplanen og kommuneplantillæg. Høringssvarene drejer sig især om bestemmelser vedr. ophold og bebyggelse, men også om miljø, trafik og støj.

På baggrund af indsigelserne er der foretaget en række ændringer i lokalplanen, primært for så vidt angår ophold, byggeri og miljø.

Du finder den vedtagne lokalplan her
 <https://ballerup.viewer.dkplan.niras.dk/plan/1#/> (søg på nr. 182)
og de tilhørende kommuneplantillæg her
<https://ballerup.viewer.dkplan.niras.dk/plan/27#/> *(*under menupunktet Kommuneplantillæg).

Hvis du ønsker at klage over vedtagelsen af lokalplanen, skal det ske inden for 4 uger efter lokalplanens offentliggørelse, jf. klagevejledningen på næste side.

Med venlig hilsen

Steen Pedersen, Centerchef

*1/2*

***Klagevejledning vedr. lokalplaner***

 ***Hvad kan du klage over?***

*Du kan kun klage over retlige spørgsmål. Det betyder, at du ikke kan klage over de skøn, som kommu­nen har udøvet. Derimod kan du klage, hvis du mener, at regler er fortolket forkert, eller at kompetence- eller procedureregler ikke er overholdt.*

***Klagemyndighed***

*Hvis du ønsker at klage over denne lokalplan, kan du klage til Planklagenævnet. Du skal indlevere din klage via Klageportalen, som du finder via* [*https://naevneneshus.dk/start-din-klage/planklagenaevnet/*](https://naevneneshus.dk/start-din-klage/planklagenaevnet/)*. Du logger på Klage­portalen med NEM-ID. Når du klager, skal du betale et gebyr. Det koster 900,- kr. for borgere og 1.800,- kr. for virksomheder, organisationer og offentlige myndigheder. Vejledning om gebyrordningen kan findes på Planklagenævnets hjemmeside:*[*www.naevneneshus.dk/start-din-klage/planklagenaevnet/vejledning*](http://www.naevneneshus.dk/start-din-klage/planklagenaevnet/vejledning)*.*

*I Klageportalen sendes din klage automatisk først til Ballerup Kommune. Hvis kom­munen fastholder vedtagelsen af lokalplanen, sender de klagen videre til behandling i nævnet via Klageportalen. Du får besked, når klagen er sendt videre.*

*Hvis du ønsker at blive fritaget for at bruge Klageportalen, skal du sende en begrund­et anmodning til Ballerup Kommune. Kommunen videresender herefter din anmod­ning til nævnet, som træffer afgørelse om, hvorvidt du kan fritages. Du kan se betingel­ser­ne for at blive fritaget her:* [*www.naevneneshus.dk/start-din-klage/planklagenaevnet/vejledning*](http://www.naevneneshus.dk/start-din-klage/planklagenaevnet/vejledning)*.*

***Klagefrist***

*Din klage skal være indgivet til klagenævnet inden 4 uger fra den dag, hvor lokalplanen er blevet offentliggjort.*

***Klagens effekt***

*Medmindre klagenævnet bestemmer andet, skal lokalplanen efterleves, selvom der er klaget over den. Klagenævnet kan dog bestemme, at sagen har ’opsættende virkning’. Det betyder, at de byggerier eller anlæg, som lokalplanen handler om, ikke må sættes i gang, før klagenævnets har truffet afgørelse i sagen.*

***Hvem kan klage?***

*Alle der har en retlig interesse i sagen kan klage over lokalplanen.*